शहरी सडकका लागि आवश्यक पूर्वाधार नभएकाले दुर्घटना बढेको महानगरीय ट्राफिक प्रहरी परिसर, ललितपुरका इन्चार्ज सीताराम हाछेथु बताउँछन् । “सडकमा ट्राफिक लाइट, लेन लाइन, स्टप लाइन, जेब्रा क्रसिङ, आकाशे पुल तथा वैज्ञानिक फूटपाथ नहुँदा दुर्घटना बढेको हो” हाछेथु भन्छन्, “४४ मिटर चौडा सडकमा ट्राफिक चिह्न विनै गाडी कुदिरहेका छन् । अचेल यहाँ हरेक दिनजसो सानो वा ठूलो दुर्घटना भएकै हुन्छ ।”
